Lord of War

Lord of War on Andrew Niccolin ohjaama ja käsikirjoittama yhdysvaltalainen draamaelokuva, jonka ensi-ilta oli 16. syyskuuta 2005. Elokuvan pääosissa esiintyvät Nicolas Cage, Bridget Moynahan, Ethan Hawke, Jared Leto ja Ian Holm. Elokuvan ensi-ilta Suomessa oli 18. marraskuuta 2005.

Lord of Warin juoni käsittelee kriittisestä näkökulmasta kansainvälistä laitonta asekauppaa ja sen seurauksia Latinalaisen Amerikan ja Afrikan kehitysmaissa. Vaikka elokuva sai useimmilta elokuva-arvostelijoilta positiivista palautetta, Lord of War ei voittanut yhtään elokuvapalkintoja.

Elokuvan tarina pohjautuu pitkälti tositapahtumiin ja on koostettu viiden eri asekauppiaan haastatteluista.

 Juoni 

Elokuvan päähenkilö on ukrainalaissyntyinen Yuri Orlov, joka muuttaa lapsena perheensä kanssaYhdysvaltoihin ja kasvaa Brighton Beachilla. Hän näkee sattumalta venäläisen mafiapomon tekemän murhan ja tajuaa, että asekauppa on tie nopeaan rahaan. Yuri aloittaa uransa myymällä Uzeja paikallisille rikollisille ja yrittää liittoutua kokeneen asekauppiaan Simeon Weiszin kanssa, mutta tämä torjuu hänet. Yuri rekrytoi veljensä Vitalyn, ja he onnistuvat hankkimaan suuren erän M16-rynnäkkökivääreitä Libanonista. 

Yurin toimintaa alkaa seurata Interpolin agentti Jack Valentine, mutta Yuri välttää paljastumasta. Bolivialaiselle kartellille tehty kauppa johtaa Vitalyn huumeriippuvuuteen ja klinikalle joutumiseen. Yksin jäätyään Yuri viettelee huippumalli Ava Fontainen, jonka kanssa hän menee naimisiin ja saa lapsen. 

Neuvostoliiton hajoaminen avaa Yurille uuden mahdollisuuden. Hän palaa Ukrainaan ja ryhtyy yhteistyöhön alkoholisoituneen entisen kenraalin, Dimitri-setänsä, kanssa. Dimitrin hylätty tukikohta antaa Yurille pääsyn valtaviin määriin neuvostoaseisiin, joita hän alkaa myydä eri Afrikan konfliktialueille. Hän kohtaa Valentinen uudelleen yrittäessään myydä Mi-24-taisteluhelikopteria, mutta selittää sen ”humanitaariseksi” kuljetukseksi. 

Weisz yrittää myöhemmin päästä Yurin ja Dimitrin kumppaniksi, mutta kun hänet torjutaan, hän kostaa tappamalla Dimitrin. Yuri jatkaa silti liiketoimiaan ja ystävystyy Liberian sotaherran, André Baptistin, kanssa. Baptiste kidnappaa Weiszin ja pakottaa Yurin tappamaan tämän; kun Yuri kieltäytyy, Baptiste tekee sen itse. Tapaus järkyttää Yuria, mutta hän jatkaa työtään. 

Valentine paljastaa Yurin kaksoiselämän Avalle, joka vaatii miestään lopettamaan asekaupan. Yuri yrittää harjoittaa laillista liiketoimintaa, mutta palaa pian vanhaan, kun Baptiste tilaa suuren ase-erän. Yuri ottaa Vitalyn mukaansa Sierra Leoneen, jossa he myyvät aseita RUF-sisseille. Kun Vitaly näkee sissien tappavan siviilejä, hän tuhoaa asekuorman ja yrittää estää kaupan. Sissit ampuvat hänet, ja Yuri saa vain puolet sovitusta maksusta. Hän kuljettaa veljensä ruumiin kotiin, mutta joutuu pidätetyksi. 

Valentine vakuuttuu, että Yuri saa elinkautisen, mutta Yuri tietää olevansa turvassa. Hänet vapautetaan Yhdysvaltain presidentin käskystä, koska hän toimii todellisuudessa suurvaltapolitiikan hyödyllisenä välikätenä kansainvälisessä asekaupassa. Perheensä menettänyt Yuri palaa työhönsä tuntematta syyllisyyttä. 

Elokuva päättyy tekstiin, jonka mukaan Yuri Orlovin kaltaisia laittomista asekauppiasta huolimatta maailman viisi suurinta aseiden toimittajaa ovat Yhdysvallat, Yhdistynyt kuningaskunta, Ranska, Venäjä ja Kiina – kaikki YK:n turvallisuusneuvoston pysyiä jäseniä. 

 Näyttelijät 

 Aiheesta muualla 

 Elokuvan viralliset sivut 
 Elokuvan arvostelu Leffatykki.com sivulla

Luokka:Yhdysvaltalaiset draamaelokuvat
Luokka:Vuoden 2005 yhdysvaltalaiset elokuvat
Luokka:Yhdysvaltalaiset poliittiset trillerit
Luokka:Andrew Niccolin ohjaamat elokuvat